# **МЕТОДИКА ЗА ОЦЕНКА НА ОФЕРТИТЕ**

Техническото предложение на кандидата за изпълнение на поръчката следва да съдържа като минимум:

* **Попълнено *Приложение №1* *- Оферта***

1. **Предварително проучване на офертните предложения.**

При предварителното проучване се проверява наличието на всички необходими документи за участие в процедурата, съгласно публичната покана.

Възложителят писмено уведомява кандидатите за липсващи документи или за констатираните нередовности, посочва точно вида на документа или документите, които следва да се представят допълнително и определя срок за представянето им. Срокът е еднакъв за всички кандидати.

Кандидат, който не отговаря на изискванията на Възложителя се отстранява от процедурата и подадената от него оферта не се оценява.

До оценка се допускат всички кандидати, които отговарят на посочените изисквания.

**2. Критерий за оценка на офертите – „Оптимално съотношение качество-цена”**

Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия „Оптимално съотношение качество-цена”, където класирането се извършва на база получената от всяка оферта „Комплексна оценка” - (КО), като сума от индивидуалните оценки по предварително определените и описани по-долу показатели за определяне на комплексната оценка.

**3. Методика за определяне на комплексна оценка.**

3.1. Настоящата методика съдържа указания за определяне на комплексната оценка на всяка оферта, в т.ч. показателите, броя точки за всеки от тях при изчисляване на комплексната оценка, както и указания за определяне на оценката по всеки показател.

3.2 Оценителите прилагат методиката по отношение на офертите на кандидатите, които не са отстранени от участие в процедурата и които отговарят на обявените от възложителя изисквания.

3.3. В случай, че кандидат представи офертно предложение, което не отговаря на изискванията на възложителя, посочени в Техническата спецификация, на действащото законодателство, се отстранява от участие и офертата му не се допуска до оценка и класиране.

3.4. Изборът на критерий за оценка на офертите е съобразен с комплексния характер на предмета на настоящата процедура. При формулирането на критерия и показателите за оценка, Възложителят е изхождал от разбирането, че при процедури за подобно услуги, срокът в който изпълнителят организира и изпълнява своята работа демонстрира компетентността, опитът и ефективността на организацията като цяло.

3.5. Крайното класиране на допуснатите до оценка оферти се извършва в низходящ ред на база получената за всяка оферта комплексна оценка. Офертата, получила най-голям брой точки, се класира на първо място.

3.6. Когато комплексните оценки на две или повече оферти са равни, с предимство се класира офертата с по-ниска предложена цена (Ц).

3.7. Ако кандидатите не могат да бъдат класирани в съответствие с правилата по т. 3.5. и т. 3.6, комисията провежда публично жребий за определяне на изпълнител между класираните на първо място оферти.

3.8. В случай че при прилагането на посочените формули, се получи дробно число, резултатите се закръгляват до втория знак след десетичната запетая.

**4. Комплексна оценка**.

Комплексната оценка (КО) се определя на база следните показатели:

|  |  |  |
| --- | --- | --- |
| **ПОКАЗАТЕЛИ**  **(наименование и означение)** | **ОТНОСИТЕЛНО ТЕГЛО В КО** | **МАКСИМАЛНО ВЪЗМОЖЕН БРОЙ ТОЧКИ** |
| **1** | **2** | **3** |
| **А)** **Технически показател:** |  |  |
| Срок за изпълнение (СИ) | **50 %** | **100** |
| Б) **Финансов показател:** |  |  |
| Предложена цена (Ц) | **50 %** | **100** |

Формулата, по която се изчислява комплексната оценка на n-тия кандидат, е:

КО = СИ х 50% + Ц х 50%, където:

КО - комплексна оценка на офертата на кандидат

СИ – оценка на Срок за изпълнение на дейностите

Ц - оценка на Предложената цена

Максимален брой точки след прилагане на формулата за комплексната оценка - 100.

**4.1. Оценка по отделните показатели**.

Оценките по горепосочените показатели се формират и определят по следния начин:

**4.1.1. Оценка по Технически показател „Срок за изпълнение“ (СИ).**

А) ТЕХНИЧЕСКИ ПОКАЗАТЕЛ „Срок за изпълнение“ (СИ) – Показателят „СИ“ представлява оценка на сроковете за изпълнение на договора, с които Кандидатът се ангажира.

Оценката по показател СИ се изчислява по следната формула: СИ = E1 + Е2 + Е3, като Е1, Е2 и Е3 са подпоказателите за оценка на продължителността на всеки етап на изпълнение, предложен от оценявания кандидат и посочен в таблицата по-долу.

Максималният брой точки по показател СИ е 100 точки.

|  |  |  |
| --- | --- | --- |
| ***ЕТАП*** | ***Кандидатът е предложил следните срокове:*** | ***Брой точки*** |
| **Етап 1 – изпълнение на дейности 1, 2 и 3 от ТС** | Изпълнителят ще изпълни Етап 1 за 50 календарни дни от датата на получаване на Възлагателно писмо | 10 точки |
| Изпълнителят ще изпълни Етап 1 в срок между 10 и 20 календарни дни по-къс от максималните 50 календарни дни | 20 точки |
| Изпълнителят ще изпълни Етап 1 в срок с 20 и повече дни по-къс от максималните 50 календарни дни | 30 точки |
| **Етап 2 – финализиране на ЕСМ** | Изпълнителят ще изпълни Етап 2 за 70 календарни дни от датата на приключване на етап 1 | 10 точки |
| Изпълнителят ще изпълни Етап 2 в срок между 10 и 20 календарни дни по-къс от максималните 70 календарни дни | 20 точки |
| Изпълнителят ще изпълни Етап 2 в срок с 20 и повече дни по-къс от максималните 70 календарни дни | 30 точки |
| **Етап 3 – финален доклад** | Изпълнителят ще изпълни Етап 3 за 65 календарни дни от датата на приключване на етап 2 | 20 точки |
| Изпълнителят ще изпълни Етап 3 в срок между 10 и 20 календарни дни по-къс от максималните 65 календарни дни | 30 точки |
| Изпълнителят ще изпълни Етап 3 в срок с 20 и повече дни по-къс от максималните 65 календарни дни | 40 точки |

**Кандидат, който е предложил срок на изпълнение, който не отговаря на критериите за присъждане на минимален брой точки, се предлага за отстраняване от участие.**

**4.1.2. Оценка по Финансов показател** **Предложена цена (Ц)**

Б) ФИНАНСОВ ПОКАЗАТЕЛ Предложена цена (Ц) – Оценява се предложена от кандидата крайна цена за изпълнение на поръчката. Максимално възможната оценка е 100 точки, като оценката по показателя се изчислява по формулата: Ц = (Цmin / Цi) х 100, където:

Цmin е най-ниската предложена от кандидат цена за изпълнение на поръчката;

Цi е предложената от кандидат(i) цена за изпълнение.

От участие в процедурата ще се отстранява кандидат, предложил цена за изпълнение на поръчката, която е по-висока от определената максимална прогнозна стойност.

Класирането на офертите се извършва по низходящ ред на получената комплексна оценка, като на първо място се класира офертата с най-висока оценка. На първо място се класира кандидатът, получил най-висока Комплексна оценка /KO/.

Финансовите предложения се проверяват, за да се установи, че са подготвени и представени в съответствие с изискванията на документацията за участие в процедурата.

При разлика между сумите изразени с цифри и думи, за вярно се приема словесното изражение на сумата.